kardosdrur/scandi-wiki huggingface dataset:
Rigmor Sandborg

Rigmor Sandborg (født 3. juni 1962) er en dansk skoleleder og tidligere lokalpolitiker, der var borgmester i Aalestrup Kommune fra 2002 til 2006, valgt for en lokalliste.

Sandborg er uddannet merkonom. Hun blev valgt til kommunalbestyrelsen ved valget i 1993, og blev borgmester efter valget i 2001, hvor hun afløste Venstres Per Bisgaard.

Ved kommunalreformen i 2007 blev det meste af Aalestrup Kommune en del af den ny Vesthimmerlands Kommune, men da Rigmor Sandborg var bosat i byen Hvilsom i det sydøstlige hjørne af den gamle kommune, der ved en folkeafstemning havde stemt sig til den ny Mariagerfjord Kommune, stillede hun op ved kommunalvalget i 2005 i Mariagerfjord Kommune, som kandidat for Radikale Venstre. Hun blev ikke valgt ind, men fik dog allerede, to måneder efter byrådets officielle tiltrædelse, i marts 2007, alligevel plads i byrådet, eftersom partifællen, viceborgmester Nicolai Holm af Indenrigsministeriets valgbarhedsnævn blev erklæret uværdig til at sidde i byrådet, efter at han havde fået en dom for vold mod en dørmand på et diskotek i Hobro. I september 2008 forlod Sandborg dog atter Mariagerfjord byråd, idet hun og familien flyttede til Viborg. 1. marts 2009 blev Rigmor Sandborg ansat som administrativ leder på Frederiks Skole; en post, hun stadig bestrider.

Referencer 

Tidligere borgmestre fra Danmark
Henrik Christiansen (borgmester)

Henrik Christiansen (født 16. februar 1938, død 28. november 2000) var en dansk politiker fra Socialdemokratiet, der var borgmester i Roskilde Kommune fra 1986 til sin død.

Henrik Christiansen var uddannet lærer og arbejdede hermed fra 1961 til 1973. Herefter virkede han som leder af AOF's aftenskole, indtil han i 1986 blev valgt til borgmester. I 1970 blev han medlem af kommunalbestyrelsen i Roskilde, og fra 1982 til 1984 var han viceborgmester. Ved kommunalvalget i 1985 trådte den siddende, socialdemokratiske borgmester Lisbeth Olsen tilbage, og Henrik Christiansen blev valgt som socialdemokratisk borgmesterkandidat. Efter valget blev han konstitueret som borgmester. Som borgmester stod Henrik Christiansen bl.a. i spidsen for planlægningen af de nye bydele Trekroner og Hyrdehøj. Ved siden af jobbet som borgmester sad Henrik Christiansen også i bestyrelsen for Kommunernes Landsforening og var formand for Danmarks Bibliotekscenter.

Ved sin død i 2000 overtog partifællen Jette Kristensen borgmesterposten.

Referencer 

Borgmestre fra Socialdemokraterne
Tidligere borgmestre fra Danmark
Stenderup (Gelting)

Stenderup er en landsby beliggende sydøst for Gelting i landskabet Angel i Sydslesvig. Administrativt hører landsbyen under Gelting Kommune i Slesvig-Flensborg kreds i den nordtyske delstat Slesvig-Holsten. Med under Stenderup regnes Gyholt (også Gydeholt, ty. Güholz), Grøftled (Grüftheck), Overkobbel (Oberkoppel), Knor (Knorr) og udflyttersted Stenderupmark (Stenderupfeld). I kirkelig henseende hører landsbyen til Gelting Sogn. Sognet lå i Kappel Herred (oprindelig Ny Herred, Flensborg Amt, Sønderjylland), da området tilhørte Danmark.

Stednavnet er første gang dokumenteret 1409. Første led i navnet forekommer flere gange på dansk stednavneområde og er afledt af substantiv dansk sten. Det beskriver altså en landsby i stenrigt areal. Samme stednavn findes også i Siversted Sogn i Lusangel mellem Flensborg og Slesvig (→ Stenderup). Gyholt er første gang Grøftled er første gang nævnt 1730. Den mellem Ravnholt (Stensig) og Stenderup beliggende gård Knor er første gang nævnt 1736. Navnet betegnede tidligere et større område mellem landsbyerne Ravnholt, Stenderup og Svakketorp (Svaktrup). I Svakketorp findes tilsvarende et Knorlyk. Tæt ved Knor udspringer også den lille Knor Å. Stednavnet står i aflydsforhold til et ord Knar(r) (knast), der i stednavne formodes at kunne betyde knudret, tuet jordstykke (fra oldnordisk knǫttr).

Stenderup blev i 1970 indlemmet i Gelting Kommune.

Noter 

Byer i Angel
Slater-determinant

En Slater-determinant er inden for kvantemekanik og kvantekemi en determinant, der gør det muligt at opskrive bølgefunktionen for et system af flere fermioner såsom elektroner. Determinanten er opkaldt efter den amerikanske fysiker John C. Slater, der introducerede den i 1929.

Determinanten spiller en vigtig rolle i kvantekemi, hvor den i metoder såsom Hartree-Fock-approksimationen og konfigurationsvekselvirksningsmetoden bruges til at tilnærme bølgefunktionen for mange elektroner.

To-partikel-system 
Det er lettest at vise Slater-determinanten for et system af to elektroner i et Coulomb-potential, som det er tilfældet ved helium. Hvis elektronerne ikke interagerer med hinanden er systemets energi  blot summen af elektronernes energi :

og systemets hamilton-operator  er blot summen af hver elektrons Hamilton-operator :

Det følger, at bølgefunktionen, der opfylder systemets Schrödinger-ligning, er et Hartree-produkt af hver elektrons individuelle spin-orbital . Med to elektroner og to spintilstande op  og ned  er der fire kombinationer, der giver et Hartree-produkt:

I de to første Hartree-produkter eksisterer elektronerne i samme spinorbital, mens de har forkelligt spin i de to andre produkter. Dog kan ingen af disse produkter være hele løsningen. For fermioner skal bølgefunktionen være antisymmetrisk, hvilket vil sige, at bølgefunktionen skal ændre fortegn, hvis elektronerne ombyttes:

Af de fire mulige Hartree-produkter opfylder ingen af dem denne ligning. Til gengæld kan de to sidste produkter kombineres:

Dette er en blandet tilstand, idet den er en kombination af spin-konfigurationerne op-ned og ned-op. Faktoren  sørger for, at bølgefunktionen er normeret. Det ses, at den opfylder den antisymmetriske betingelse, idet

Betingelsen er også opfyldt, hvis elektronerne har ens spin, men bølgefunktionen er da nul:

Det vil sige, at denne tilstand ikke eksisterer. To fermioner kan altså ikke begge være i præcis samme tilstand. Dette kaldes for Paulis udelukkelsesprincip.

Udtrykket for  kan skrives mere kompakt som en determinant:

Det er denne determinant af spin-orbitaler, der kaldes for Slater-determinanten. Der er en række for hver elektron og en søjle for hver spin-orbital.

N-partikel-system 
For et system af  elektroner er princippet det samme. Udtrykt med Slater-determinanten bliver bølgefunktionen:

Udtrykket indeholder nu  elektroner samt  mulige spinorbitaler. Endnu mere kompakt kan dette også skrives med bra-ket-notation og kun spin-orbitalerne:

Elektronernes rækkefølge i Slater-determinanten er her underforstået.

Alternativt kan Slater-determinanten skrives som en sum af Hartree-produkter, der gennemgår samtlige permutationer af elektroner i de forskellige orbitaler. For hver permutation skifter leddene fortegn, og udtrykket bliver derfor:

hvor  er permutationsoperatoren, og summen er over antallet af samtlige permutationer. For  spinorbitaler, er der  mulige permutationer. Dette kan alternativt ses som en operator , der virker på et Hartree-produkt for at gøre det antisymmetrisk:

hvor

kaldes for antisymmetriseringsoperatoren.

Kildehenvisninger 

Kvantekemi
DCU Ladies Cup 2020

DCU Ladies Cup 2020 var den første udgave af den danske løbsserie DCU Ladies Cup. Den blev afviklet over to afdelinger i september og oktober 2020, og havde en samlet længde på 175,2 km. Rebecca Koerner fra ABC - Arbejdernes Bicykle Club vandt den samlede sejr, og Victoria Lund fra Køge Cykel Ring vandt ungdomskonkurrencen.

Point 
For hver afdeling blev der givet point til rytterne efter placering.
 
Nr. 1 fik 10 point, Nr. 2 fik 9 point, Nr. 3 fik 8 point, Nr. 4 fik 7 point... nr. 10 fik 1 point. Herudover blev der givet 1 point til alle startende ryttere, samt 1 point til alle fuldførende ryttere. I tilfælde af pointlighed var placeringen i senest afviklede løb afgørende.

Resultater

1. afdeling i Tønder 
I Tønder skulle første afdeling køres, og alle kvinderytterne skulle ud på tre omgange med en samlet længde på 82,8 km. Der var kun 20 ryttere var til start, da de professionelle og elite ryttere var til VM i landevejscykling i Italien.

Efter en spurt mod Marita Jensen fra ABC - Arbejdernes Bicykle Club, vandt den 16-årige U19-rytter Victoria Lund fra Køge Cykel Ring løbet og 12 point til den samlede stilling og ungdomskonkurrencen. Samtidig sikrede hun sig den første gule førertrøje. Tre sekunder efter kom Karoline Hemmsen (Cykling Odense) ind på tredjepladsen.

* = deltager i ungdomskonkurrencen

2. afdeling i Tølløse 
Ugen efter 1. afdeling blev anden og sidste afdeling af DCU Ladies Cup 2020 den 4. oktober kørt vest for Tølløse. Efter 92,4 kilometers cykelløb kom Rebecca Koerner fra ABC - Arbejdernes Bicykle Club først over målstregen, efter hun spurtbesejrede Ordrup Cycle Clubs Marie-Louise Hartz Krogager. Marita Jensen kom ind på tredjepladsen, ti sekunder efter de to første.

* = deltager i ungdomskonkurrencen

Samlet resultat 
Da Rebecca Koerner i første afdeling i Tønder var kommet ind på fjerdepladsen, endte hun med 21 point også som samlet vinder af DCU Ladies Cup, samme pointtal som Marita Jensen, men Koerner havde en løbssejr som den afgørende faktor. Victoria Lund kom med 20 point på tredjepladsen i den samlede stilling, og vandt også ungdomskonkurrencen.

Referencer

Eksterne henvisninger 
 Ladies Cup 2020 - Slutstilling 

2020
Cykelløb i 2020
Vakkerballe

Vakkerballe (dansk) eller Wackerballig (tysk) er en bebyggelse beliggende ved Flensborg Yderfjord (Gelting Bugt) i det østlige Angel i Sydslesvig. Administrativt hører stedet under Gelting Kommune i Slesvig-Flensborg kreds i den nordtyske delstat Slesvig-Holsten. Med under Vakkerballe regnes Vestermark, ladepladsen Gammelløk og Dystnæshøj (Düstnishy) . I kirkelig henseende hører Vakkerballe under Gelting Sogn. Sognet lå i den danske tid indtil 1864 i Kappel Herred (oprindelig Ny Herred, Flensborg Amt, Sønderjylland).

Vakkerballe er første gang nævnt 1285 (Dipl. Dan. 2). Sidste led er oprindelig -bøl, men er omdannet til -balle under indflydelse af navnet på nabobyen Sønderballe (nu en del af Gelting by). Forleddet er afledt af personnavnet glda. *Wakri, en svagtbøjet sideform til adj. oldnordisk vākr og urnordisk wakraR i betydning vågen, rask (sml glda. wakær). Den nord for Vakkerballe beliggende Dystnæshøj er første gang nævnt 1730. Det kan ikke afgøres med sikkerhed, om  der foreligger et oprindeligt Dyst(en) eller Dystnæs, i sidste tilfælde er Dystnæs antagelig navn på hele halvøen, hvor Vakkerballe ligger, mens Kvisnæs er dens nordlige spids. Forleddet er afledt af glda. dyst for støv. Samme ord eller et nærbeslægted dust indgår i flere norske stednavne.

Vakkerballe blev i 1938 indlemmet i Gelting Kommune. Mod nord grænser Vakkerballe til Kvisnæs. Syd for Vakkerballe munder Gaardvang Å / Lebæk ud i Østersøen.

Noter 

Gelting
Poul Andersen (borgmester)

Poul Andersen (født 1950, død 3. november 2021) var en dansk lokalpolitiker fra Socialdemokratiet, der kortvarigt var borgmester i Roskilde Kommune fra 27. juni til 8. august 2019.

Andersen blev valgt ind i byrådet i den gamle Gundsø Kommune ved kommunalvalget i 1993. Han blev første viceborgmester i Roskilde Kommune i 2014. Da daværende borgmester Joy Mogensen den 27. juni 2019 takkede ja til tilbuddet fra den ny statsminister Mette Frederiksen om posten som kirke- og kulturminister i regeringen, og derfor måtte gå af som borgmester, blev Poul Andersen formelt fungerende borgmester indtil den ny borgmester Tomas Breddam blev valgt på byrådsmøde den 8. august 2019. Da Tomas Breddam blev borgmester, blev Andersen atter 1. viceborgmester.

Andersen døde 3. november 2021.

Referencer 

Borgmestre fra Socialdemokraterne
Tidligere borgmestre fra Danmark
Johanna TG 326 (slup)

Johanna TG 326 er en færøsk slup, som er hjemmehørende i Vágur. Det er foreningen Felagið Johanna TG 326, som ejer sluppen. Johanna var fiskeskib indtil 1972. 
Johanna er 22,60 m lang, 6,13 m bred og har en dybdegang på 3,00 m. Den vejer 95,92 BRT og 59 NRT. Motoren en Daimler-Benz diesel, 136 kW og den kan medtage 45 passagerer. 

Sluppen Jóhanna blev bygget i 1884 på Collin Hoads værft i Rye i Sussex, til John William Haylock i Surrey. Skibets oprindelige navn var ”Oxfordshire”. I 1894 blev Oxfordshire solgt til rederen George Edward James Moody i Grimsby, som allerede samme år solgte den videre til den færøske forretningsmand Jákup Dahl, som drev handelsvirksomhed i Vágur på Suðuroy. Jóhanna var Dahls første skib. Efterhånden udvidede han fiskeflåden og havde til sidst 20 slupper og skonnerter – og A/S J. Dahl blev en af Færøernes store virksomheder indenfor handel, rederivirksomhed og fiskeproduktion.

Under 2. verdenskrig på Færøerne, transporterede Jóhanna fisk fra Island til Storbritannien, men slap uskadt fra krigens hærgen. Hun fungerede som fiskeskib til hun blev opgivet i 1972. Jóhanna lå ved kaj i Vágur til 1980, da det blev besluttet at hun skulle sænkes, men i sidste øjeblik blev hun købt  af en interessegruppe for 1 krone. Efter 8 års restauration blev sluppen søsat i 1988 i den oprindelige stand, som hun blev bygget på i Rye 104 år tidligere. Det meste af arbejdet blev udført af frivillige i byen. I dag bliver Jóhanna brugt til udflugter rundt omkring Færøerne og til nabolandene og som turistskib.

Eksterne henvisninger  
 www.faergelejet.dk

Skibe fra Færøerne
Suðuroy
Bose–Einstein-kondensat (netværksteori)

Bose–Einstein kondensat i netværk er en faseovergang der observeres i komplekse netværk og kan beskrives af Bianconi–Barabási modellen. Denne faseovergang forudset et "winner-takes-all"-fænomen i komplekse netværk, og det kan matematisk lines til modellen som beskriver Bose–Einstein kondensat i fysik.

Referencer 

Anvendt og tværfaglig fysik
Ernst Ising

Ernst Ising 10. maj 1900, Köln, Rhinprovinsen, Tyske Kejserrige - 11. maj 1998 i Peoria, Illinois, USA) var en tysk fysiker, der er bedst kendt for udviklingen af isingmodellen. Han var professor i fysik på Bradley University i USA indtil han blev pensioneret i 1976.

Referencer 

Fysikere fra Tyskland
Fysikere fra USA
Personer fra Köln
Professorer fra USA
Polens Socialdemokratiske Parti

Polens Socialdemokratiske Parti (Polsk: Socjaldemokracja Polska) er et politisk, socialdemokratisk parti i Polen.

Valgresultater

Sejm

Senatet

Præsidentsvalg

Europa-Parlamentet

Referencer 

Socialdemokratiske Parti
Etableret i 2004
Socialdemokratiske partier
Anca Polocoșer

Anca Polocoșer (født 1. maj 1997) er en kvindelig rumænsk håndboldspiller, som spiller for CS Minaur Baia Mare og Rumæniens kvindehåndboldlandshold.

Hun deltog ved EM 2018 i Frankrig, EM 2020 i Danmark og VM 2019 i Japan.

Referencer

Eksterne henvisninger 

Håndboldspillere fra Rumænien
Håndboldspillere fra CS Minaur Baia Mare (kvindehåndbold)
Ising-modellen

Isingmodellen er en matematisk model, der anvendes i fysik til beskrivelse af ferromagnetisme i statistisk mekanik. Den er opkaldt efter fysikeren Ernst Ising. Modellen består af diskrete variable, der repræsenterer det magnetiske dipolmoment i atomers spin, der kan have én af to stadier (+1 eller −1). Spinnet bliver arrangeret i en graf, normalt med et gitter (hvor lokale strukturer bliver gentaget periodisk i alle retninger), hvilket tillader at hvert spin interagerer med sine naboer. Naboernes spin, der er i samme retning, har en lavere energi end dem, som går i modsat retning; systemet foretrækker den laveste energi, men varme forstyrrer denne tendens, hvilket skaber muligheden for forskellige strukturelle faser. Modellen gør det muligt at identificere faseovergangene som en simplificeret model for virkeligheden. Den todimensionelle square-lattice Isingmodel er en af de simpleste statistiske modeller til at vise faseovergang. Hvis spinnene generaliseres til at kunne rotere i et plan er der i stedet tale om en XY-model.

Isingmodellen blev opfundet af fysikeren , der gav den som en opgave til sin studerende Ernst Ising. Den éndimensionelle Isingmodel blev løst af  selv i hans afhandlng fra 1924; den har dog ingen faseovergang. Den todimensionelle square-lattice Isingmodel er langt vanskeligere, og den fik først en analytisk beskrivelse senere af . Den bliver normalt løst ved transfer-matrix metoden, selvom der findes andre fremgangsmåder, der er mere relateret til kvantefeltteori.

I dimensioner større end fire bliver faseovergangen i Isingmodellen beskrevet med middelfeltteori.

Modellen er en middelfeltmodel, dvs. interaktionerne mellem to spin er stort set uafhængige af deres rumlige placering. Denne antagelse laves for at gøre modellen simplere at anvende. Det viser sig, at hvis man i stedet ønske at inkorporere deres rumlige placering (via spin-spin-interaktionsparametre som bliver mindre når afstanden mellem de to spin øges) bliver modellen langt vanskeligere at anvende.

Isingproblemet uden et eksternt felt kan også vises som et problem inden for grafteori med maksimal skæring (Max-Cut), hvilket kan løses via kombinatorisk optimering.

Referencer 

Statistisk mekanik
Magnetisme
Open Library

Open Library er et online bibliotek, hvis ønske er, at der bliver oprettet "en webside for hver bog, der nogensinde er udgivet".

Biblioteket blev oprettet 2006 med Aaron Swartz som den oprindelige ingeniør og leder af bibliotekets tekniske team. Det er en nonprofit organisation, som delvist finansieres af tilskud fra California State Library og Kahle / Austin Foundation.

Biblioteket leverer bøgerne som online digitale kopier i flere formater, oprettet fra billeder af offentligt tilgængelige domæner, udgåede bøger og print bøger.

Bogdatabase og digitalt udlånsbibliotek 
Bibliotekets oplysninger om bøger indsamles fra Library of Congress, andre biblioteker og Amazon.com samt fra brugerbidrag gennem en wiki-lignende grænseflade. Hvis bøger er tilgængelige i digital form, vises en knap mærket "Læs" ved siden af katalogoversigten. Digitale kopier af indholdet af hver scannet bog distribueres som krypterede e-bøger (oprettet fra billeder af scannede sider), lydbøger og streaminglyd (oprettet fra sidebilleder ved hjælp af OCR og tekst-til-tale-software), ukrypterede billeder af fuld sider fra OpenLibrary.org og Archive.org og API'er til automatisk download af sidebilleder. Der findes også links til, hvor bøger kan købes eller lånes.

Der er forskellige enheder i databasen:

 forfattere
 værker (som er samlet af alle bøger med samme titel og tekst)
 udgaver (som er forskellige publikationer af de tilsvarende værker)

Open Library hævder at have over 20 millioner poster i sin database.https://openlibrary.org/about Kopier af indholdet af titusinder af moderne bøger er gjort tilgængelige fra 150 biblioteker og udgivere til digital udlån af e-bog. Andre bøger, herunder bøger med tryk og ophavsret, er scannet fra kopier i bibliotekssamlinger, biblioteksbortskaffelse og donationer og er også tilgængelige til udlån i digital form. I alt tilbyder Open Library kopier af over 1,4 millioner bøger til det, det kalder "digital udlån", og kritikere har kaldt distribution af digitale kopier.

Siden oprettelsen er Open Library blevet kritiseret for at overtræde ophavsretslovgivningen. Flere forlag og udgivere har anlagt sag mod Open Library for overtrædelse af deres rettigheder. Sagen kører stadig.

Referencer 

Digitale biblioteker i USA
Katie Bouman

Katherine Louise Bouman (født 1989/1990) er en amerikansk ingeniør og datalog, der arbejder med computer-genererede billeder. Hun ledte udviklingen af en algoritme til at fremstille billeder af sorte huller kaldet Continuous High-resolution Image Reconstruction using Patch priors (CHIRP) og var en del af Event Horizon Telescope-holdet, som publicerede det første billede af et sort hul.

I juni 2019 blev hun ansat som lektor på California Institute of Technology, og i 2020 modtog hun en såkaldt "leadership chair", hvilket gav hende yderligere økonomisk støtte til hende arbejde.

Referencer 

Fysikere fra USA
Ansatte ved California Institute of Technology
Apterøs

Apterøs er den anatomiske tilstand hos et dyr, der helt mangler nogen form for vinger. Et dyr med denne tilstand siges at være apterøs .

De fleste dyrearter tilhører og er fylogenetiske efterkommere af apterøse Taksoner. Disse grupper siges at være primært apterøse. Insekter, der primært er apterøse, hører til underklassen Apterygota.

Apterøse dyr, der tilhører eller er fylogenetiske efterkommere af vingede taxa, siges at være sekundært apterøse. 5% af den eksisterende Pterygota menes at være sekundært apterøs, inklusive hele ordrer, såsom lopper og Notoptera.

Kilder og henvisninger 

Dyreanatomi
Ultrahøjt vakuum

Ultrahøjt vakuum (engelsk: Ultra-High Vacuum; UHV) er et vakuum-regime, hvor trykket er lavere end ~100 nPa (~10−7 Pa, ~10−9 mbar, ~10−9 torr). Det er derved muligt at opretholde en atomisk ren overflade.

Ultrahøjt vakuum er således en vigtig teknik inden for overfladevidenskab. Det er nødvendigt til teknikker såsom røntgenfotoelektronspektroskopi (XPS) og augerelektronspektroskopi, mens det fx kan være en fordel ved scanning-tunnelmikroskopi (STM) og atomar kraftmikroskopi (AFM).

Overfladevidenskab
Vakuum
Eksperimentalfysik
Minen i Teghut

Minen i Teghut er et anlæg til udvinding af kobber og molybdæn i det nordlige Armenien.
Driften begyndte i 2014. Ingeniørfirmaet FLSmidth, pensionsselskabet PensionDanmark samt den danske stat – via EKF Danmarks Eksportkredit – samarbejdede med det armenske mineselskab Vallex om projektet.

Projektet mødte modstand fra det armenske civilsamfund.

Efter at danske medier dokumenterede brud på menneskeret og ødelæggelse af miljø som led i opførelsen og driften af mineanlægget, besluttede EKF og PensionDanmark i efteråret 2017 at afbryde samarbejdet med Vallex.

Kort tid efter EKF og Pension Danmark trak deres investering tilbage, lukkede minen. 

Forløbet fik i begyndelsen af 2018 Christian Juhl til at stille en række spørgsmål om projektet til daværende erhvervsminister Brian Mikkelsen i Udenrigspolitisk Nævn.

Senere dømte Den Europæiske Menneskerettighedsdomstol til en række lokale landmænd og frugtavleres fordel i sager om uretmæssig konfiskering af land til minen.

Siden overtog den russiske bank VTB minen, og den åbnede igen i juli 2019. Den nye ejer har valgt at se gennem fingre med mineanlæggets alvorlige sikkerhedsbrister og kalder dem "fake news". FLSmidth er stadig involveret i driften af minen i Teghut.

Referencer 

Kobberminer
Bygninger, konstruktioner og anlæg i Armenien